נורמן טינדל נולד בפרת' שבאוסטרליה המערבית. משפחתו עברה לטוקיו בה אביו עבד בצבא הישע בשנים 1907–1915. בשנת 1917 הם הגיעו לאדלייד וטינדל הצעיר התחיל לעבוד בספריה מקומית. בשנת 1919 הוא התקבל כאנטומולוג במוזיאון מקומי. זמן קצר לאחר תחילת העבודה הוא נפצע בהתפוצצות גז וראייתו נפגעה. הוא כתב כ-31 מאמרים מדעיים בנושאי זואולוגיה שונים אך רק בשנת 1933 קיבל תואר מאוניברסיטת דלייד.
טנדל השתתף במספר משלחות שאורגנו על ידי המוזיאון ברחבי אוסטרליה החל משנת 1921. במשך כעשור הוא סיירברחבי אוסטרליה הדרומית ושלח דוחות וממצאים שאסף למוזיאון.
בשנים 1938–1939 טנדל התרכז בלימוד חיי אבוריג'ינים. החל משנת 1926 הוא צילם אבוריג'ינים במהלך סיוריו. החומר שהצטבר הופק לסרט תיעודי. על בסיס רישומיו ומחקריו טינדל קבע שאבוריג'ינים הם לא נוודים כפי שסברו רוב המדענים במחצית הראשונה של המאה ה-20.
במהלך מלחמת העולם השנייה הודות לידע שלו ביפנית טינדל הצליח להצטרף לצבא למרות בעיות בריאותיות. לתקופה מסוימת הוא הועבר לשורות צבא ארצות הברית.
לאחר סיום המלחמה טינדל חזר לעבודתו במוזיאון. בסוף שנות ה-60 של המאה ה-20 הוא התחיל ללמד באוניברסיטה בארצות הברית. בשנות ה-70 הוא עבר לארצות הברית והמשיך ללמד באוניברסיטת קולורדו.
תרומה של טינדל בתחום אנטומולוגיה היא בגילוי ותיאור מספר סוגי חקרים דוגמת גמל שלמה יערות גשם אוסטרלי. בנוסף לכך הוא עסק הרבה במיון וסיווג חרקים אוסטרלים. בתחום זה הוא פרסם מאמרים רבים.
על תרומתו למדע בתחום הזואולוגיה ותיאור חיי האבוריג'ינים לטינדל הוענקו מספר עיטורים. בשנת 1956 הוא קיבל מדליה של החברה המלכותי של אוסטרליה הדרומית. בשנת 1968 הוא קיבל מדליה של מטעם ויקטוריה ובשנת 1980 מדליה נוספת של האגודה הגאוגרפית של אוסטרליה.
כמו כן הוא קיבל תואר דוקטור כבוד של מספר אוניברסיטאות.
בשנת 1993 הוא התקבל למסדר אוסטרליה.
נורמן טינדל כתב מספר ספרי ילדים וספרים על חיי אבוריג'נים.
מנהלת מגנט
בעליו עימו
To Be Human
לורנזו בראון
לורנזו דונטז בראון (באנגלית: Lorenzo Dontez Brown; נולד ב-26 באוגוסט 1990) הוא כדורסלן ספרדי-אמריקאי המשחק בעמדות הרכז והקלע במכבי תל אביב.
קריירת המכללה.
בראון שיחק בתקופת המכללות באוניברסיטת המדינה של קרוליינה הצפונית (NC סטייט) מ-2010 עד 2013. הוא הוביל את ה-NC סטייט וולפאק לשתי הופעות רצופות בטורניר אליפות המכללות בכדורסל ב-2012 וב-2013. כג'וניור (סטודנט בשנתו השנייה), בראון רשם ממוצעים של 12.4 נקודות ו-4.3 ריבאונדים למשחק והוביל את אזור החוף האטלנטי (ACC) באסיסטים עם 7.2 למשחק. בסיום העונה, בראון נבחר לחמישייה השנייה של ה-ACC. במהלך קריירת המכללות שלו בראון העמיד ממוצעים של 11.6 נקודות, 4.2 ריבאונדים, 5.8 אסיסטים ב-32.6 דקות למשחק.
לאחר עונת 2012/13, בראון החליט לוותר על העונה האחרונה שלו בקולג' והכריז על מועמדותו לדראפט ה-NBA של 2013.
קריירה מקצועית.
עונת 2013/14.
בראון נבחר בבחירה ה-52 בדראפט ה-NBA של 2013 על ידי מינסוטה טימברוולבס ולאחר מכן הצטרף לסגל הקבוצה לליגת הקיץ 2013. ב-26 בספטמבר 2013 הוא חתם על החוזה המקצועי הראשון שלו עם הטימברוולבס. עם זאת, הטימברוולבס ויתרו עליו ב-25 באוקטובר 2013.
ב-1 בנובמבר 2013, הוא נרכש על ידי הספרינגפילד ארמור מליגת הפיתוח של ה-NBA. ב-20 בנובמבר 2013, הוא חתם בפילדלפיה 76'. הוא ערך את הופעת הבכורה שלו באותו יום, כשקלע 5 נקודות 58 שניות לסיום הרבע הרביעי. במהלך עונת הרוקי שלו, הוא נשלח פעמים רבות לקבוצת ליגת הפיתוח של הסיקסרס, דלאוור 87'. ב-14 במרץ 2014, פילדלפיה ויתרה עליו. ב-16 במרץ 2014, הוא נרכש מחדש על ידי הספרינגפילד ארמור.
עונת 2014/15.
ב-29 ביולי 2014 הוא חתם ברייר ונציה מהליגה האיטלקית לעונת 2014/15. ב-5 בספטמבר 2014, חוזהו בוטל על ידי ונציה. ב-25 בספטמבר 2014 הוא חתם בדטרויט פיסטונס. עם זאת, הפיסטונס ויתרו עליו ב-20 באוקטובר 2014. ב-1 בנובמבר 2014, הוא נרכש על ידי גרנד ראפידס דרייב. ב-15 בנובמבר, הוא ערך את הופעת הבכורה שלו בדרייב בהפסד 112–103 לבייקרספילד ג'אם, ורשם 14 נקודות, שישה ריבאונדים וחמישה אסיסטים ב-33 דקות. ב-4 בפברואר 2015, הוא נבחר למשחק האולסטאר של ליגת הפיתוח ב-2015.
ב-28 בינואר 2015, הוא חתם על חוזה ל-10 ימים עם מינסוטה טימברוולבס. שלושה ימים לאחר מכן, רק במשחקו השלישי עבור הטימברוולבס, הוא פתח בזכות היותו הרכז הבריא היחיד בקבוצה שכן מו ויליאמס וזאק לאבין היו שניהם פצועים. הוא נאלץ לשחק את כל המשחק חוץ מחמש שניות בהפסד הוולבס 90–106 לקליבלנד קאבלירס, כשרשם 9 אסיסטים, 6 ריבאונדים ונקודה אחת. הוא חזר לספסל במשחק הבא ב-2 בפברואר עם חזרתו של ריקי רוביו מפציעה ארוכה. זמן המשחק שלו ירד בצורה דרסטית כשהצליח רק 1:29 דקות בהפסד 94–100 לדאלאס מאבריקס. ב-6 בפברואר הוא חתם על חוזה שני ל-10 ימים עם הטימברוולבס. ב-19 בפברואר 2015 הוא חתם בטימברוולבס להמשך העונה. ב-24 באוקטובר 2015 הוא נופה מהסגל על ידי הוולבס.
עונת 2015/16.
ב-12 בנובמבר 2015, בראון נרכש מחדש על ידי גרנד ראפידס דרייב. יומיים לאחר מכן, הוא ערך את הופעת הבכורה שלו העונה בניצחון 113–101 על דלאוור 87', ורשם 13 נקודות, שני ריבאונדים, שני אסיסטים ושלוש חטיפות ב-23 דקות מהספסל.
ב-8 בינואר 2016, בראון חתם על חוזה ל-10 ימים בפיניקס סאנס. הוא ערך את הופעת הבכורה שלו בסאנס ארבעה ימים לאחר מכן, רשם 7 נקודות, 5 אסיסטים, 2 ריבאונדים וחטיפה אחת בהפסד 116–97 לאינדיאנה פייסרס. ב-18 בינואר הוא חתם על חוזה שני ל-10 ימים עם הסאנס. לאחר תום החוזה שלו, הסאנס החליטו לא להשאיר אותו, מה שהפך אותו לשחקן חופשי. ב-29 בינואר, הוא נבחר לנבחרת המזרח במשחק האולסטאר של ליגת הפיתוח של ה-NBA ב-2016 בפעם השנייה ברציפות שלו. ב-2 בפברואר הוא נרכש מחדש על ידי הדרייב.
ב-18 במרץ 2016, בראון חתם על חוזה ל-10 ימים עם דטרויט פיסטונס. מאוחר יותר הוא חתם על חוזה שני ל-10 ימים עם הפיסטונס ב-28 במרץ, ולאחר מכן לשארית העונה ב-13 באפריל. הפיסטונס ניפו את בראון מסגלם ב-22 באוקטובר 2016 לפני ששיחק עבורם במשחק ליגה.
עונת 2016/17.
ב-4 בנובמבר 2016, בראון חתם על חוזה עם הקבוצה הרוסית אוניקס קאזאן, אך חוזהו בוטל ב-15 בנובמבר לאחר כשל פיזי. ב-8 בדצמבר 2016, הוא חתם על חוזה עם ג'ג'יאנג גולדן בולס הסינית מליגת ה-CBA כדי להחליף את קיידי לאלן הפצוע. ב-3 במרץ 2017, לאחר סיום עונת 2016/17, בראון נרכש מחדש על ידי הגרנד ראפידס גולד.
עונת 2017/18.
בראון הצטרף לדטרויט פיסטונס לליגת הקיץ 2017. בסופו של דבר הוא חתם על חוזה דו כיווני עם טורונטו ראפטורס. לפי תנאי העסקה, בראון יחלק את זמנו בין הראפטורס לבין קבוצת ליגת הפיתוח שלהם, הראפטורס 905. הוא גם הפך לשחקן הראשון שהיה לו בעבר ניסיון ב-NBA שחתם על חוזה דו-כיווני עם קבוצת NBA. הוא זכה בפרס ה-MVP של ליגת הפיתוח לעונה עם ראפטורס 905. לפני סיום העונה, חוזהו של בראון שודרג לעסקה סטנדרטית.
עונת 2018/19.
ב-20 ביולי 2018, הראפטורס החתימו מחדש את בראון. ב-26 משחקים עבור הקבוצה במהלך עונת 2018/19, בראון העמיד ממוצעים של 2.1 נקודות למשחק ב-8.2 דקות למשחק. ב-7 בינואר 2019, הראפטורס חתכו את בראון מהסגל.
ב-10 בפברואר 2019, דווח כי גואנגג'ואו לונג ליונס מליגת ה-CBA הסינית החתימה את בראון. בראון ערך את הופעת הבכורה שלו בלונג ליונס יומיים לאחר מכן, קלע 17 נקודות עם 2 ריבאונדים וחטיפה בניצחון 97–93 על בייג'ינג דאקס.
עונת 20–2019.
ב-3 באוגוסט 2019, הכוכב האדום בלגרד הודיעו שהם החתימו את בראון.
עונת 2020–21.
ב-14 ביולי 2020, הוא חתם בפנרבחצ'ה מליגת העל הטורקית והיורוליג. ב-17 ביוני 2021, בראון שוחרר רשמית מהמועדון הטורקי.
עונת 2021/22.
ב-23 ביולי 2021, בראון חתם על חוזה לשנה עם אוניקס קאזאן מהליגה המאוחדת של VTB והיורוליג.
הוא עזב את הקבוצה בתחילת 2022 עקב הפלישה הרוסית לאוקראינה ב-2022.
עונת 2022/23.
ב-29 ביוני 2022, בראון חתם על חוזה לשנתיים במכבי תל אביב מליגת העל הישראלית והיורוליג.
אביבה גור־שילה
אביבה גוֹר־שילה (4 באפריל 1933 – 24 בינואר 2006) הייתה שחקנית תיאטרון, משוררת, ומתרגמת ישראלית.
חייה.
אביבה גוֹר נולדה ב־4 באפריל 1933 בריגה בירת לטביה הסובייטית, ברית המועצות, בת לזוג שחקנים ארצישראליים: מרים ברנשטיין־כהן, בתו של המנהיג הציוני יעקב ברנשטיין־כהן, ומיכאל גור, ממקימי התיאטרון העברי בקובנה שבליטא, אשר עשו שם בהוראת עברית. הוריה היו ממקימי התיאטרון הארץ־ישראלי בפלשתינה־א"י המנדטורית עוד לפני הגעת להקת "הבימה" ממוסקבה לארץ ישראל. עם הגעת "הבימה" נחלש התיאטרון הארץ־ישראלי, ובני הזוג גוֹר הוזמנו להקים תיאטרון עברי בקובנה; הם נסעו, ושם נולדה בתם אביבה.
לאחר ששבה עם הוריה לפלשתינה־א"י למדה אביבה גוֹר בגמנסיה הרצליה, והמשיכה ללימודי פילוסופיה באוניברסיטה העברית.
בשנת 1951 החלה לשחק בתיאטרון הקאמרי. בשנת 1952 נישאה לשחקן יצחק שילֹה, ובשנת 1956, בעת שהייה עם בעלה בלונדון, ילדה בת, תמר. שנים ספורות לאחר מכן נקלע התיאטרון הקאמרי לקשיים ובני הזוג נסעו לניו יורק לחפש את מזלם על במותיה. הם הצליחו להתפרנס ממשחק ומהוראת משחק, ובין היתר הופיעו שניהם בהפקת המחזה "רשומון" בברודוויי בשנת 1959.